Рэстаўратары помнікаў драўлянага дойлідства і цесляры займаюцца рамонтна-рэстаўрацыйнымі работамі. Замена асобных, пашкоджаных дрэваразбуральнымі грыбамі канструкцыйных элементаў помнікаў; малых архітэктурных формаў; правядзенне маніторынгу тэхнічнага стану помнікаў; вызначэнне неабходнасці выканання інжынерных і іншых мерапрыемстваў з мэтай захаванасці помнікаў – асноўныя задачы рэстаўрацыйна-будаўнічай службы. Спецыялісты службы павінны валодаць ведамі і навыкамі па традыцыйнай тэхналогіі апрацоўкі дрэва і вырабу канструкцыйных элементаў, пакрыццю стрэх саломай, чаротам, дранкай, гонтам, цёсам і г.д., ведаць традыцыйныя прылады працы і сучаснае абсталяванне, пытанні бяспекі выканання работ.